OpenLLM-France/wikimedia huggingface dataset:
# Grajal de Camposko gaztelua

Grajal de Camposko gaztelua (gaztelaniaz: Castillo de Grajal de Campos) Leóngo probintziako (Espainia) izen bereko herrian dagoen XVI. mendeko eraikin militarra da. X. mendeko beste gaztelu baten gainean eraikia dago. Espainiako artilleriako lehen gaztelutzat daukate. Lorenzo de Aldonza arkitektoak diseinatutako eraikin ikusgarria da, 1517 eta 1521. urteen artean, Hernando de Vegaren aginduz, eta Juan de Vegak, haren semeak, Grajal de Camposko seigarren Jaunak, amaituta. Oinplano karratuko eraikina da, lau dorre dituena, non kalibre handiagoko kanoiak kokatzen ziren. Ezponda aldapatsu batean eraikia dago. Monumentu Nazionala izendatu zuten, 1931ko ekainaren 3an.
Gaztelua lurrez bete zuten, eta kontserbazio egoera bikaina izan arren ez dute zaharberritu.

## Historia

967ko dokumentu batean "Castello de Graliare" gazteluaren existentzia aipatzen da. Sahagungo monasterioko bi dokumentuk adierazten dute Grajalgo gaztelua Raimundo Borgoinako kondeari emana zela. Gaztelua bere egoitza nagusia bihurtu zen bost urtez, 1107an gazteluan hil zen arte.
Gaur egungo eraikuntza XVI. mendearen hasierako lan gotiko berantiarra da, Grajalgo jaunak , Hernando de Vegak (Gaztelako komendadore nagusia, Ordena Militarren Kontseiluko presidentea eta Indietako Kontseiluko Kontseilaria, bere semea, Juan, Gaztelako Kontseiluaren lehendakaria eta Grajalgo lehen kondea izango zena), enkargatua. Hernandok, Karlos V.aren aurkako Gaztelako eta Leongo berehalako matxinadaren beldur zela eta, ez zuen erregearen onarpena defentsa altxatzeko. 1521ean hori iritsi zenean gaztelua amaitua zen.
Gazteluak jarraitu zuen babestuta eta artilatuta XVI eta XVII. mendeetan. Kondeek Grajalen bizi izaten utzi zutenean, XVIII. mendearen hasieran, eraikinaren beherakada hasi zen.

## Ezaugarriak

73 metroko (88 kana) aldeko karratu bat da, lau dorre izkinetan eta hiru solairu dituena. Antzinean, zubi altxagarria eta sarrerako poterna zituen lubanarroak isolatuta zegoen, gaur egun lurperatuta daude guztiak, eta ez da aurkitu zehazki non zeunden. XVIII. mendeko eskuizkribuaren arabera, konplexuaren hegoaldeko aldean zegoen.
Sarrera ataka baten zehar egiten da eskailera kiribil batera iristeko. Gotorlekuaren barrualdea erabat lurrez gainezka dago, alferrikakoa bihurtuz. Beste hiru dorreen eskailerak ere ezin dira erabili.

## Erreferentziak

* ↑ Patrimonio Histórico de España, Ministerio de Cultura
* ↑ Grajal de Campos, Castillo, en grajalde campos.com
* ↑ Kingdom of Castile-Leon under Urraca. 1982.

## Bibliografia

* MARTINEZ ENCINAS, Vicente (2010): "El Castillo de Grajal en 1750", Tierra Camala 40, orr. 4-7.

## Kanpo estekak

* (Gaztelaniaz) Lugares con Historia: el Castillo de Grajal
* (Gaztelaniaz) Turismo de León. Castillo de Grajal
* (Gaztelaniaz) Vista del castillo del Conde de Grajal
* (Gaztelaniaz) Bideoa
* (Gaztelaniaz) El consistorio presenta a la Junta su plan para restaurar el castillo
* Datuak: Q5757352
* Multimedia: Castle of Grajal de Campos / Q5757352
# Greenville (Texas)

Greenville Texasko hiri bat da. Hunt konderrian kokatua dago. 2010ean 25.557 biztanle zituen, 84,51 kilometro koadrotan banatuta.

## Ikus, gainera

* Hunt konderria

## Kanpo estekak

* Datuak: Q976490
* Multimedia: Greenville, Texas / Q976490
# Greenville (Missouri)

Greenville Missourieko hiri bat da. Wayne konderrian kokatua dago. 2010ean 511 biztanle zituen, 1,75 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q966437
# Greenville (Pennsylvania)

Greenville Pennsylvaniako borough bat da. Mercer konderrian kokatua dago. 2010ean 5.919 biztanle zituen, 4,89 kilometro koadrotan banatuta.

## Ikus, gainera

* Mercer konderria

## Kanpo estekak

* Datuak: Q1181726
* Multimedia: Greenville, Pennsylvania / Q1181726
# Greenville (New York)

Greenville Ameriketako Estatu Batuetako inkorporatutako herri bat da. Greene konderrian kokatuta dago, New York estatuan. 3.741 biztanle ditu, 39,1 kilometro koadroko azaleran banatuta.

## Ikus, gainera

* Greene konderrian

## Kanpo estekak

* Datuak: Q3461004
* Multimedia: Greenville, New York / Q3461004
# Greenville (Rhode Island)

Greenville Ameriketako Estatu Batuetako erroldak esleitutako leku bat da. Providence konderrian dago, Rhode Island estatuan. 9.061 biztanle ditu, 14,871868 kilometro koadroko azaleran banatuta.

## Ikus, gainera

* Providence konderria

## Kanpo estekak

* Datuak: Q3476779
* Multimedia: Greenville, Rhode Island / Q3476779
# Greenville (Ohio)

Greenville Ohioko hiri bat da. Darke konderrian kokatua dago. 2010ean 13.227 biztanle zituen, 17,10 kilometro koadrotan banatuta.

## Ikus, gainera

* Darke konderria

## Kanpo estekak

* Datuak: Q763080
* Multimedia: Greenville, Ohio / Q763080
# Greenville (Mississippi)

Greenville Mississippiko hiri bat da. Washington konderrian kokatua dago. 2010ean 34.400 biztanle zituen, 69,6 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q988112
* Multimedia: Greenville, Mississippi / Q988112
# Greenville (New Hampshire)

Greenville Ameriketako Estatu Batuetako inkorporatutako herri bat da. Hillsborough konderrian dago, New Hampshire estatuan. 1.974 biztanle ditu, 6,9 kilometro koadroko azaleran banatuta.

## Ikus, gainera

* Hillsborough konderrian

## Kanpo estekak

* Datuak: Q2188902
* Multimedia: Greenville, New Hampshire / Q2188902
# Greenville (Virginia)

Greenville Ameriketako Estatu Batuetako erroldak esleitutako leku bat da. Augusta konderrian kokatuta dago, Virginia estatuan. 887 biztanle ditu, 9,522659 kilometro koadroko azaleran banatuta.

## Ikus, gainera

* Augusta konderria

## Kanpo estekak

* Datuak: Q1374519
* Multimedia: Greenville, Virginia / Q1374519
# Greenville (Michigan)

Greenville Michigango hiri bat da. Montcalm konderrian kokatua dago. 2010ean 8.481 biztanle zituen, 16,42 kilometro koadrotan banatuta.

## Ikus, gainera

* Montcalm konderria

## Kanpo estekak

* Datuak: Q3011822
* Multimedia: Greenville, Michigan / Q3011822
# Gipuzkoa Telebista

Gipuzkoa Telebista 2000an sortu zen tokiko telebista katea da. Enpresak Canal Bizkaiak eta Canal Gasteizek zituzten akziodun berberak zituen.
Gipuzkoa Telebista Bizkaiko probintzia mailako (Irun aldean izan ezik, bertan Gipuzkoa Telebista Txingudi) baitago) tokiko telebista izan zen, eta lurreko uhinen bidez zein Euskaltelen kable bidezko telebista-paketearen bidez emititzen zuen bere programazioa.
2008. urtearen amaieran Localia Televisión marka desagertu eta Pretesa itxi zenean, elkartutako telebista batzuek izen komertziala aldatzea erabaki zuten. Horien artean Localia Gipuzkoa, Gipuzkoa Telebista izena hartzen duena. Aldaketak ez zuen ia eraginik izan kanalaren bilakaeran; izan ere, kanpoko programazio jarraitua aukeratu zen proiektuarekin, eta tokiko ekoizpena ez zen aldatu.
Aldi batean, bere emisio ez propioak Contenalia eduki-banatzailearen parte izan ziren.

## Kanpo estekak

* Datuak: Q5880219
# Gipuzkoa Telebista Txingudi

Gipuzkoa Telebista Txingudi 1997an sortu zen tokiko telebista katea izan zen.
Gipuzkoa Telebista Txingudi Irungo tokiko telebista da, eta lurreko uhinen bidez zein Euskaltelen kable bidezko telebista-paketearen bidez emititzen zuen bere programazioa.
Aldi batean, bere emisio ez propioak Contenalia eduki-banatzailearen parte izan ziren. 2012ko abenduan amaitu ziren emisioak.

## Kanpo estekak

* Datuak: Q5880222
# Gipuzkoa Golden Dragons Quidditch Taldea

Golden Dragons :
| Datu orokorrak ||
| Izen osoa | Golden Dragons Gipuzkoa Quidditch Taldea |
| Ezizena | Golden Dragons |
| Koloreak | |
| Sorrera | 2018ko otsailean |
| Entrenatzailea | Markel B. |
| Kapitaina | Aitziber M. |
| Instalazioak ||
| Entrenamendu zelaia | Kristina Enea parkea, Donostia. |
| Ohiko jokatzeko zelaia | |
| Partidu garrantzitsuak ||
| Lehen partidua | Golden Dragons 30*-140 Bizkaia Boggarts |
| Emaitzarik onena | Golden Dragons 150*-0 (forfeit) Madrid Lynx |
| Emaitzarik okerrena | Golden Dragons 0-400* Madrid Lynx |
| Azken denboraldia ||
| Iparraldeko Liga | 4.ak |
| Espainiako Quidditch Kopa | Ez du jokatu |
Golden Dragons Gipuzkoa Quidditch Taldea Donostian 2018 urtean sorturiko quidditch talde bat da.

## Historia

2016an hasi zen Gipuzkoan talde bat sortzeko proiektua. Bizkaia Boggarts eta Gasteiz Gamusins taldeekin batera Euskal Quidditch Ligan jokatzeko asmoa izan zuen baina jende faltagatik erretiratu beharra izan zuen eta bere lekua Blue Gryffins Burgos taldeak hartu zuen.
Hainbat saiakeraren ondoren 2018ko Euskal Quidditch Kopan egin zuen debuta.

## Palmaresa
### 2017/2018

* Euskal Quidditch Kopa
** Hirugarren postua

### 2018/2019

* Iparraldeko Liga:
** Laugarren postua

### 2019/2020

* Mangamore Kopa:
** Laugarren postua
* Espainiako Quidditch Kopa:

## Jokalariak
#### Aurtengo denboraldia

2019/2020 :
| Dortsala | Jokalaria |
| 4 | Markel B. |
| 5 | Jon Ander M. |
| 6 | Victor M. |
| 8 | Diego B. |
| 9 | Urko G. |
| 12 | Ibai I. |
| 13 | Debora A. |
| 14 | Sheila M. |
| 16 | Alba R. |
| 21 | Aitziber M. |
| 24 | Sergio F. |
| 36 | Aritz De A. |
| 88 | Ainara M. |

### Aurreko denboraldiak

2018/2019 :
| Dortsala | Jokalaria |
| 3 | Ainara M. |
| 4 | Markel B. |
| 5 | Jon Ander M. |
| 9 | Urko G. |
| 13 | Atziri T. |
| 14 | Sheila M. |
| 16 | Alba R. |
| 19 | Néstor Javier A. |
| 21 | Aitziber M. |
| 24 | Sergio F. |
| 25 | Zulma M. |
| 31 | Arturo R. |
2017/2018 :
| Dortsala | Jokalaria |
| 4 | Markel B. |
| 5 | Jon Ander M. |
| 13 | Atziri T. |
| 14 | Sheila M. |
| 21 | Aitziber M. |
| 25 | Zulma M. |
| 31 | Arturo R. |

## Kanpo estekak

* Facebook
* Twitter
* Instagram
* Datuak: Q31188178
# Gipuzkoa eta Arabako Partzuergo Orokorra

Gipuzkoa eta Arabako Partzuergo Orokorra edo Altzaniakoa 24,07 kilometro koadroko lurraldea da, Gipuzkoako hegoaldearen zati gehiena hartzen duena. Bertan, Euskal Autonomi Erkidegoko mendirik garaienak daude; horietako zazpi, 1.500 metrotik gorakoak. Ez du berezko balio administratiborik, baina sei herri arduratzen dira lurraldearen administrazioaz: Idiazabal, Segura, Zegama eta Zerain Gipuzkoaren aldetik eta Asparrena eta Donemiliaga Arabaren aldetik.

## Historia

XV. mendean sortu zen, Gipuzkoako Partzuergo Txikia izenarekin (gero, Arabako herriak ere sartu zirenean, bi partzuergotzat bereizi ziren: batetik txikia, bestetik orokorra), Henrike III.a Gaztelako erregeak Fernan I.a Perez Aiarakoari mendiko lursail batzuk eman zizkionean. Hilabete batzuk geroago, Fernan Perez de Aialak berak Segurako hiribilduari saldu zizkion lursail haiek, Aragoiko 500 urrezko florinen eta bi oihalen truke. Idazki hura erregeak berak berretsi zuen 1406ko irailaren 16an.
Idazkian Segurako hiribildua besterik agertzen ez den arren, kontuan hartu behar da garai hartan Goierriko hainbat herri Segurari batuta zeudela. Beraz, eskualdeko hainbat herriren buru gisa erosi zituela esan daiteke. Horixe berresten du 1430eko dokumentu batek; izan ere, Legazpiko unibertsitateak zegokion zatia banandu eta mugarritu egin zuela adierazten du. Idazkian bertan, Segurako hiribilduak eta Idiazabal, Segura, Zegama eta Zeraineko unibertsitateek elkarrekin erosi zutela ere jartzen du. Legazpiko zatia banandurik, beste guztia beste lau herrien administraziopean geratu zen.
XV. mendean zehar, gipuzkoar herriek partzuergoaren hegoaldean ziren herriekin hitzarmenak egin zituzten, haiek ere partzuergoko baliabideak ustia zitzaten. Zalduondo, Araia, Donemiliaga eta Agurain herriez ari gara. Aguraingo herria 1916. urtean atera zen partzuergotik.

## Mugakideak

* Araba
** Zalduondo
** Araia
** Donemiliaga
* Nafarroa
** Ziordia
** Olazti
** Altsasu
* Gipuzkoa
** Oñati
** Legazpi
** Zegama
** Gipuzkoako Partzuergo Txikia

## Ingurune naturala
### Mendiak

Ingurune oso menditsua da, izan ere Urkillako, Altzaniako eta Aizkorriko mendilerroek mugatzen dute, 1.200 eta 1.500 metro artean tontorrak dituztelarik. Bestela, Aizkorri-Arazko natura parkearen zati bat ere eskualde honetan dago, eta horren barruan Urbiako zelaigunea.

### Hidrologia

Partzuergo honen barnean, Urola eta Oria ibaien iturburuak daude iparraldean. Hegoaldean, aldiz, Altzania, Ametzaga eta Zirauntza errekek ekialderantz Arakil ibaia sortuko dute Sakana aldean. Mendebalderago, Barrundia ibaiak Zadorrako sistema osatzen laguntzen du.

## Ikus, gainera

* Entzia-Iturrietako Partzuergoa
* Arabako Lautadako kuadrilla

## Kanpo estekak

* Datuak: Q9056484
# Gipuzkoa plaza (Hondarribia)

Gipuzkoa plaza Hondarribiko Alde Zaharrean dagoen plaza bat da. Euskal arkitektura herrikoieko etxe kolortsuez inguratua dago, bertan Done Jakue kalea, Satarka kalea eta Harategi kaleak bat egiten dute.
Plaza honetan Done Jakue atea dago.
Plaza eta bertako eraikuntza gehienak Manuel Manzano Monís arkitekto sevillarrak egin zituen XX. mendeko bigarren erdialdean.
* Gipuzkoa plaza etxebizitza batko xehetasuna.

## Erreferentziak

* ↑ Gipuzkoa plaza, Hondarribiko Udala

## Kanpo estekak

* Datuak: Q20493021
# Gustavo Angulo

Gustavo Angulo García (Gasteiz, 1979/1980), Euskal Herriko politikari, arte-historialari, merkatari eta erizaina da, Eusko Legebiltzarreko legebiltzarkide dena, Elkarrekin Podemosen alderdiaren eskutik.
2019ko Apirileko hauteskundeetan, Podemos-IU-Equo Berdeak koalizioaren barruan 25,688 boza lortu zituen, bozen %14.86a. 2019ko Senaturako Hauteskundeetan ere Arabako barrutitik aurkeztu zen, Podemos-IU koaliziopean, 21,541 boza lortuz (bozen %12.86a), eserlekua lortzetik urrun geratu bazen ere.

## Ibilbidea

EHUn Artearen Historian lizentziatua, Valladolideko Unibertsitatean Museologia master bat egin zuen. Bertan, Valladoliden, turismo-gida modura egin zuen lan, bai eta museo zein arte-erakustokietan ere. 2010ean, Picara Sensual izeneko denda ireki zuen, 2015. urteko udara arte irekita mantendu zuena. Azken urteetan erizaintzan lanbide-heziketa jaso zuen, Diagnostikorako Irudi-teknikaritzan. Ondorioz, Gasteizko Txagorritxu Ospitalean egiten du lan.
Autonomia-koordinaziorako Kontseiluaren kidea da Euskadin, bai eta Arabako koordinazioaren buruetako izan ere.
Aipatu bezala, 2019. urteko bi Hauteskunde Orokorretan Senatura aurkeztu zen, Arabako barrutitik. 2020ko Eusko Legebiltzarrerako Hauteskundeetan, Arabako barrutiko zerrendaburu modura aurkeztu zen, Elkarrekin Podemosen alderdiaren eskutik eta Cristina Macazagaren trukean.

## Kontrobertsia

OKDiariok 2020ko ekainaren amaieran argitaratu bezala, "2010 eta 2015. urteen artean izandako" Picara Sensual izeneko dendak "emakumeak kosifikatu egiten" zituen. OKDiarioren hitzetan, gainera, egunkari digital honek egindako publikazioaren ondorioz, Angulok aipatutako dendarekin erlazionaturiko web-orria zein sare sozial ezberdinetako kontuan ezabatu zituen, urte bereko uztailaren hasieran.

## Erreferentziak

* 1 2 3 4 5 «Gustavo Angulo Garcia – Primarias de Podemos al Congreso y Senado» primariascongresoysenado.podemos.info (Noiz kontsultatua: 2020-07-23).
* 1 2 (Gaztelaniaz) PAÍS, Ediciones EL. «Resultados Electorales en Araba / Álava: Elecciones Generales 2019-28A» EL PAÍS (Noiz kontsultatua: 2020-07-23).
* 1 2 (Gaztelaniaz) PAÍS, Ediciones EL. «Resultados Electorales en Araba / Álava: Elecciones Generales 2019» EL PAÍS (Noiz kontsultatua: 2020-07-23).
* 1 2 3 (Gaztelaniaz) «Podemos: "Pícara Sensual", así 'cosificaba' a la mujer el candidato por Álava, Gustavo Angulo, en su tienda erótica» okdiario.com 2020-06-30 (Noiz kontsultatua: 2020-07-23).
* ↑ nortexpres.com (Noiz kontsultatua: 2020-07-24).
* ↑ (Gaztelaniaz) «Podemos: El candidato por Álava, Gustavo Angulo, borra el blog de su boutique erótica donde 'cosificaba' a la mujer» okdiario.com 2020-07-01 (Noiz kontsultatua: 2020-07-24).
* Datuak: Q97642739
# Gustavo Arango

Gustavo Arango (Medellín, Kolonbia, 1964 ) idazlea, kazetaria eta Espainiako eta Latinoamerikako literaturako irakaslea da. Kolonbiako Cartagenako El Universal egunkariko literatura gehigarriko editorea izan zen, Gabriel García Márquezek kazetari lanetan hasi zuen egunkaria izateagatik ospetsua izan zena, Gustavo Arangorentzat Kolonbiako Nobel saridunari buruzko lan adierazgarrienetako bat idaztea ahalbidetu zuena: "Un ramo de nomeolvides: García Márquez en El Universal" (1995).
Hizkuntzaren erabilera arretatsu eta biziki adierazgarri baten bidez, bere idazkerak errealitate bitxiak eta pertsonaia eszentriko eta itxaropentsuak azaltzen ditu, munduaren atzealde absurdoa eta egungo errealitate jakin batzuk agerian uzten dituztenak. Kolonbian jakintsu eta "gabologo" garrantzitsuenetakotzat hartzen da, baita herrialdeko eta Latinoamerikako egungo kontakizuneko pertsonaia nagusitzat ere.

## Kanpo estekak

* http://www.eluniversal.com/2011/05/10/gustavo-arango-el-lado-oscuro-de-la-muerte-nutre-la-escritura
* https://web.archive.org/web/20140201105955/http://colombianewyork.com/Arangohomenaje.html
* Datuak: Q16941813
# Gustavo Adolfo Printzearen itsasoa

Gustavo Adolfo Printzearen itsasoa (ingelesez: Prince Gustav Adolf Sea) Kanadako ipar-ekialdeko itsasoa da, Nunavuten dagoena, Kanadako Uhartedi Artikoan. Otto Sverdrup norvegiar esploratzaileak eman zion izena 1898an, orduan printze gaztea zen Gustavo VI.a Adolfo Suediakoaren omenez.

## Erreferentziak

* ↑ Sverdrup, Otto Neumann. (1959). Arctic adventures: Adapted from New land: four years in the Arctic regions. Longmans, 215 or..
* ↑ Barr, Elinor. (2015-07-27). Swedes in Canada: Invisible Immigrants. University of Toronto Press ISBN 9781442695153..

## Kanpo estekak

* Datuak: Q2322479
# Gustavo Cobreros

Gustavo Cobreros Cuevillas (Okondo, 1838ko abendua - Bilbo, 1901eko abenduaren 20a) arabar militar eta kazetari karlista izan zen.
Valladolideko Unibertsitatean filosofia ikasi ondoren, Espainiako Lurreko Armadan sartu zen non Espainiar-Marokoar Gerran parte hartu zuen. Itzultzean Barakaldoko alkate (bi aldiz) eta batzarkide hautatu zuten.
Bigarren Karlistaldiaren hasieran Balmasedan matxinatu zen. Gerra ondoren, erbesteratu zen. Itzultzean Beti-bat egunkariaren eta Elkarte Tradizionalistaren sorreran parte hartu zuen.

## Erreferentziak

* ↑ (Gaztelaniaz) Real Cuesta, Javier. El carlismo vasco, 1876-1900. , 52 or..

## Kanpo estekak

* Datuak: Q24287750
# Gustavo Bazterrica

Gustavo Bazterrica (Buenos Aires, 1955eko ekainaren 24a) musikari, musikagile eta gitarrista argentinarra da. Argentinako rockaren historian garrantzi handiko taldeen parte izan da, hala nola La Maquina de Hacer Pájaros, Charly García buru dela, Luis Alberto Spinetta buru duen Banda Spinetta eta Miguel Abuelo buru duen Los Abuelos de la Nada .
2012ko iraileko zenbakian, Rolling Stone aldizkariak Bazterrica Argentinako rockeko ehun gitarrista onenen 19. postuan kokatu zuen.

## Biografia

1974an debuta egin zuen profesionalean Raúl Porchetto buru zuen Reino de Munt iraupen laburreko taldearekin, bi kontzertu bakarrik eskaini zituena. Hurrengo urtean Charly Garcíarekin bat egin zuen La Maquina de Hacer Pájaros talean, eta bi disko grabatu zituen, non Bazterricak gitarra-jotzaile gisa zuen kalitatea erakutsi zuen "No puedo verme más", "Hipercandombe" y "En las Calles de Costa Rica" bezalako abestietan, besteak beste.
1987an bakarkako disko bakarra kaleratu zuen, Joven blando izenekoa, Moro, Rafanelli eta Tito Losavio (gitarra) lagun zituela, eta musikari gonbidatuen ekarpenarekin ere kontatu zuen, besteak beste, Andrés Calamaro eta Charly García .

## Diskografia
### La Máquina de Hacer Pája

* García y La Máquina de Hacer Pájaros - (1976)
* Películas - (1977)

### Los Abuelos de la Nada

* Los abuelos de la Nada - (1982)
* Vasos y besos - (1983)
* Himno de mi corazón - (1984)

### Bakarlaria

* Joven blando - (1987)

### Luis Alberto Spinetta

* Only love can sustain (1980)

## Erreferentziak

* 1 2 Entrevista a Gustavo Bazterrica. Página/12.

## Kanpo estekak

* Biografia Rock.com.ar webgunean
* Datuak: Q5677072
# Gustavo Bueno

Gustavo Bueno Martínez (Santo Domingo de la Calzada, Errioxa, Espainia, 1924ko irailaren 1a - Niembro, Llanes, Asturias, 2016ko abuztuaren 7a), filosofo, irakasle eta idazle espainiarra izan zen. Materialismo filosofikoaren mugimenduaren sortzaile eta defendatzailea izan zen.
Azken urteotan sistema filosofiko oso bat garatu zuen espainiar filosofo gutxienetarikoa da. Bestalde, pentsaera politikoari dagokionez, balizko Erresuma Hispaniko handi baten defendatzaile sutsua izan zen, euskal, kataluniar, galiziar eta asturiar nazionalismoak askotan gutxietsi zituela.
Gauzen osotasuna —omnitudo rerum, latinez— ezin dela guztiz ezagutu zioen, errealitatea amaigabea delako.

## Idazlanak

Liburu anitz idatzi zituen. Horra bere idazlan batzuk:
* El Papel de la Filosofía en el Conjunto del Saber, 1971.
* Ensayos Materialistas, 1972.
* Ensayo sobre las Cateogorías de la Economía Política, 1973.
* La Metafísica Presocrática, 1975.
* La Idea de Ciencia desde la Teoría del Cierre Categorial, 1977.
* Etnología y Utopía, 1982.
* Nosotros y Ellos, 1983.
* El Animal Divino, 1985.
* Cuestiones Cuodlibetales sobre Dios y la Religión, 1989.
* Materia, 1990.
* Primer Ensayo sobre las Categorías de las Ciencias Políticas, 1991.
* Teoría del Cierre Categorial, 1993.
* ¿Qué es la filosofía?, 1995.
* ¿Qué es la ciencia?, 1996.
* El Mito de la Cultura, 1997.
* España frente a Europa, 2000.
* El mito de la izquierda: las izquierdas y la derecha, 2003.
* La vuelta a la caverna: terrorismo, guerra y globalización, 2004.
* España no es un mito: claves para una defensa razonada, 2005.
* Zapatero y el pensamiento Alicia: un presidente en el país de las maravillas, 2006.
* La fe del ateo, 2007.
* El Mito de la derecha, 2008.
* El fundamentalismo democrático. La democracia española a examen, 2010.

## Erreferentziak

* ↑ La Nueva España egunkarian egindako elkarrizketa

## Kanpo estekak

* (Gaztelaniaz) Gustavo Bueno Fundazioaren webgunea
* Datuak: Q978049
* Aipu famatuak: Gustavo Bueno
# Gustavo Díaz Ordaz

Gustavo Díaz Ordaz Bolaños (Puebla, Mexiko, 1911ko martxoaren 12a - Mexiko Hiria, 1979ko uztailaren 15a) Mexikoko politikaria izan zen.

## Biografia

Ruiz Cortinesekin, Gobernazio Ministerioko ofizial nagusia izan zen 1952tik 1958ra. Ministroa izan zen Lopez Mateosekin (1958-1964), eta Errepublikako lehendakaritza lortu zuen 1964an, lau urterako.
Bere agintaldian, iskanbila latzak gertatu ziren, larrienak 1968koak, Olinpiar Jokoak ospatu zirenean. Istiluetan, ehun bat ikaslek galdu zuen bizia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q315637
* Multimedia: Gustavo Diaz Ordaz / Q315637
# Gustavo César Veloso

Gustavo César Veloso (Vilagarcía de Arousa, Pontevedra, Espainia, 1980ko urtarrilaren 29a-) txirrindularia da. 2001an txirrindularitza profesionalean debutatu zuen Carvalhelhos-Boavista taldearekin.

## Palmaresa

| Urtea | Lasterketa |
| 2003 | Portugaleko Udaberriko Klasika |
| 2006 | Portugaleko Itzulia - Etapa bat |

## Taldeak

| Urtea | Taldea |
| 2001-2003 | Carvalhelhos-Boavista |
| 2004 | Relax-Fuenlabrada |
| 2005-2006 | Kaiku |
| 2007 | Karpin Galicia |
* Datuak: Q537955
* Multimedia: Gustavo César Veloso / Q537955
# Henri Fayol

Henri Fayol (Istanbul, 1841eko uztailaren 29 – Paris, 1925eko azaroaren 19) frantses meategi-ingeniari bat izan zen, kudeaketa eta administrazioari buruzko teoria zientifiko bat osatu zuena, fayolismo izendatzen dena, meategietan bere bizitzan zehar egindako behaketetan oinarrituz. Ezagunak dira bere 14 kudeaketa-printzipioak, kudeatzailearen ezaugarri, ekintza eta tresna zenbaitekin osatzen direnak.

## Bizitza

Bere aita André Fayol izan zen, eraikin-ingeniari bat. Istanbulen lantegi berri bateko lanak zuzentzen ari zela jaio zen Henri Fayol, bere aita eraikitzen ari zen lantegitik oso gertu, Istanbuleko periferian. Frantzia hegoaldeko La Voulte-sur-Rhône herrian egin zituen bere lehenengo ikasketak, bertatik gertu zegoen Valence hirian eskola politeknikoan sartu zen. 1960 urtean, 19 urterekin, Saint-Etienneko Meategi-eskolan gradutatu eta urte horretan bertan hasi zen lanean meategi batean. 34 urterekin, 1875 urtean, Adélade Céleste Marie Saulérekin ezkondu zen. Ordurako meategiko zuzendaria zen. 1888 urtean, konpainiako zuzendari izendatu zuten.
* Datuak: Q213820
* Multimedia: Henri Fayol / Q213820